MARIO-WEB	Èster oltra qu’ei vier mès enlà; ei hèr era guèrra ath scèptre en nòm deth tron, e ara mitra en nòm der autar; ei mautractar çò que s’arrossègue; ei lançar enes shivaus d’atelatge entà que vagen mès rapid; ei censurar eth fogairon perque crème pòqui erètges; ei repotegar ar idolatra pera sua pòca idolatria; ei insultar per excès de respècte; ei trapar en Papa pòc papisme, en rei pòc reialisme e fòrça lum ena net; ei èster maucontent der alabastre, dera nhèu, deth cigne e deth liri en nòm dera blancor; ei èster partidari des causes enquiath punt d’èster eth sòn enemic; qu’ei amiar eth per entath contra.